b"\n_START_ARTICLE_\nJaciment arqueol\xc3\xb2gic de la Covalta\n_START_SECTION_\nLocalitzaci\xc3\xb3 i geografia\n_START_PARAGRAPH_\nEl jaciment arqueol\xc3\xb2gic de Covalta est\xc3\xa0 ubicat al cim de la muntanya hom\xc3\xb2nim, a 893 m. s. n. m., en el tram m\xc3\xa9s oriental de la Serra d'Agullent, al terme municipal d'Albaida, (Val\xc3\xa8ncia). Des del jaciment es controla el pas natural de la Vall d'Albaida, una de les vies d'acc\xc3\xa9s fonamental des de la costa mediterr\xc3\xa0nia peninsular cap a l'interior, aix\xc3\xad com de la Vall d'Agres per la seva part sud._NEWLINE_Pren el seu nom d'una cova natural coneguda com la Cova Alta, caracter\xc3\xadstica d'un terreny en qu\xc3\xa8 predomina el modelatge c\xc3\xa0rstic amb cabals d'aigua subterranis; est\xc3\xa0 situada uns metres per sota del jaciment, al peu de l'escarpament que impedeix l'acc\xc3\xa9s al mateix per la seva part nord-occidental, a  821 m. s. n. m. En aquesta cova es van realitzar a inicis del segle XX alguns sondejos arqueol\xc3\xb2gics, per\xc3\xb2 no es va recuperar cap evid\xc3\xa8ncia arqueol\xc3\xb2gica.\n_START_SECTION_\nIntervencions arqueol\xc3\xb2giques\n_START_PARAGRAPH_\nEls treballs arqueol\xc3\xb2gics a Covalta es van desenvolupar en el primer ter\xc3\xa7 del segle XX per Isidre Ballester. Es van excavar m\xc3\xa9s de vuitanta-tres estances de planta rectangular, a m\xc3\xa9s de la muralla de m\xc3\xa9s de tres metres d'ample que protegia el poblat per la seva part oriental. Es van localitzar dues portes d'acc\xc3\xa9s al poblat, una a la part est i una altra a l'oest._NEWLINE_Posteriorment, Manuela Raga, en la seua tesi de llicenciatura va realitzar un estudi complet de la cultura material del jaciment. En 1996, la Conselleria de Cultura Educaci\xc3\xb3 i Ci\xc3\xa8ncia de la Generalitat Valenciana li va encarregar realitzar una nova planimetria del jaciment d'acord amb l'estat del assentament que mostrara qu\xc3\xa8 estructures, despr\xc3\xa9s de la neteja i adequaci\xc3\xb3 de la superf\xc3\xadcie del cim, quedaben en peu i podien apreciar-se.\n_START_SECTION_\nFases d'ocupaci\xc3\xb3\n_START_PARAGRAPH_\nEls materials recuperats en l'excavaci\xc3\xb3 van ser estudiats per Mar\xc3\xada \xc3\x81ngeles Vall Ojeda. Esta autora va estudiar les cer\xc3\xa0miques de vern\xc3\xads negre de l'assentament, i va delimitar la cronolog\xc3\xada del poblat des de mitjans del segle V a. C. fins mitjans del segle III a. C. Despr\xc3\xa9s de ser abandonat, no va a ser ocupat fins a \xc3\xa8poca medieval de forma puntual, com demostren alguns vestigis materials._NEWLINE_La identificaci\xc3\xb3 de dos \xc3\xa0nfores fen\xc3\xadcies tipus Trayamar I, aix\xc3\xad com de una f\xc3\xadbula de doble resort, van permitir adelantar el moment inicial d'ocupaci\xc3\xb3 de la Covalta al segle VI a. C.\n_START_SECTION_\nMaterials arqueol\xc3\xb2gics\n_START_PARAGRAPH_\nEntre els materials torbades en les excavacions destaquen un cap p\xc3\xbanic de pasta v\xc3\xadtrea pol\xc3\xadcroma, de 37 mm d'al\xc3\xa7ada i un menut aladre votiu, exposats en el Museu de Prehist\xc3\xb2ria de Val\xc3\xa8ncia. A m\xc3\xa9s, es van recuperar restes de cer\xc3\xa0miques \xc3\xa0tiques de figures negres i de figures rojes, cer\xc3\xa0miques ib\xc3\xa8riques amb decoraci\xc3\xb3 geom\xc3\xa8trica, f\xc3\xadbules, eines met\xc3\xa0l\xc2\xb7liques, agulles d'os i m\xc3\xa0necs de banya de c\xc3\xa9rvol, entre altres."